Инспекция на язовирите и приходящите им съоръжения във великотърновска област | bgonair.bg
Инспекция на язовирите и приходящите им съоръжения във великотърновска област
По план проверката ще завърши до края на септември, каза областният управител на Велико Търново проф. Любомира Попова
Публикувана: 17	юли 2017 | 22:15 От: Иван Берберов
Обвиниха бившия областен управител на Хасково за трагедията в Бисер
Добросъвестни рибари срещу бракониерите
Експертна комисия проверява всички язовири и язовирни съоръжения във великотърновска област! До момента са обследвани половината и са издадени предписания относно експлоатацията и техническата им поддръжка.
Проверените язовири и язовирни съоръжения до момента са 63 или 50% от всички басейни на територията на цялата област.
"Установено е, че в тези проверени 63 язовира досега са направени само предписания, които касаят почистване на растителността около короната на язовира язовирна стена", отбеляза областният управител на Велико Търново професор Любомира Попова.
Проверява се техническото поддържане на язовирните стени и цялостната експлоатация на водоема.
"По план ще бъдат проверени до края на месец септември язовирите и язовирните съоръжения в община Велико Търново, в община Павликени, също така язовирите в Горна Оряховица", добави още тя.
Регулярно с проверките се следи и нивото на останалите водоеми в областта. Всеки проливен дъжд напомня на десетки семейства от Килифарево ужаса, който изживяха преди три години.
Заради оставащото лошо време в региона, от областна управа поддържат непрестанна връзка и с близките области Габрово и Русе. Към момента няма критични точки.